标题：刘善明
宋朝平原人
少时静处读书，刺史杜骥闻名候之，辞不相见。元嘉末，青州饥，善明开仓救乡里百姓呼其家田为续命田。年四十，刺史刘道隆辟为治中从事。魏克青州，善明因母在魏，哀戚如持丧。元徽初，赎母还。沉攸之反，善明献计平之。高帝践阼，封新涂伯。卒后，家无遗储，惟有书八千卷。谥曰烈。善朋著有文集十卷，（《隋书经籍志》注）行于世。 刘善明，平原人。镇北将军怀珍族弟也。父怀民，宋世为齐北海二郡太守。
元嘉末，青州饥荒，人相食。善明家有积粟，躬食饘粥，开仓以救乡里，多获
全济，百姓呼其家田为“续命田”。
少而静处读书，刺史杜骥闻名候之，辞不相见。年四十，刺史刘道隆辟为治
中从事。父怀民谓善明曰：“我已知汝立身，复欲见汝立官也。”善明应辟。仍
举秀才。宋孝武见其对策强直，甚异之。
泰始初，徐州刺史薛安都反，青州刺史沈文秀应之。时州治东阳城，善明家
在郭内，不能自拔。伯父弥之诡说文秀求自效，文秀使领军主张灵庆等五千援安
都。弥之出门，密谓部曲曰：“始免祸坑矣。”行至下邳，起义背文秀。善明从
伯怀恭为北海太守，据郡相应。善明密契收集门宗部曲，得三千人，夜斩关奔北
海。族兄乘民又聚众渤海以应朝廷。而弥之寻为薛安都所杀，明帝赠辅国将军、
青州刺史。以乘民为宁朔将军、冀州刺史，善明为宁朔长史、北海太守，除尚书
金部郎。乘民病卒，仍以善明为绥远将军、冀州刺史。文秀既降，除善明为屯骑
校尉，出为海陵太守。郡境边海，无树木，善明课民种榆槚杂果，遂获其利。
还为后军将军、直阁。
五年，青州没虏，善明母陷北，虏移置桑乾。善明布衣蔬食，哀戚如持丧。
明帝每见，为之叹息，时人称之。转宁朔将军、巴西梓潼二郡太守。善明以母在
虏中，不愿西行，涕泣固请，见许。朝廷多哀善明心事。元徽初，遣北使，朝议
令善明举人，善明举州乡北平田惠绍使虏，赎得母还。
幼主新立，群公秉政，善明独结事太祖，委身归诚。二年，出为辅国将军、
西海太守、行青冀二州刺史。至镇，表请北伐，朝议不同。
善明从弟僧副，与善明俱知名于州里。泰始初，虏暴淮北，僧副将部曲二千
人东依海岛；太祖在淮阴，壮其所为，召与相见，引为安成王抚军参军。苍梧肆
暴，太祖忧恐，常令僧副微行伺察声论。使僧副密告善明及东海太守垣崇祖曰：
“多人见劝北固广陵，恐一旦动足，非为长算。今秋风行起，卿若能与垣东海微
共动虏，则我诸计可立。”善明曰：“宋氏将亡，愚智所辨。故胡虏若动，反为
公患。公神武世出，唯当静以待之，因机奋发，功业自定。不可远去根本，自贻
猖蹶。”遣部曲健儿数十人随僧副还诣领府，太祖纳之。苍梧废，征善明为冠军
将军、太祖骠骑谘议、南东海太守、行南徐州事。
沈攸之反，太祖深以为忧。善明献计曰：“沈攸之控引八州，纵情蓄敛，收
众聚骑，营造舟仗，苞藏贼志，于焉十年。性既险躁，才非持重，而起逆累旬，
迟回不进，岂应有所待也？一则暗于兵机，二则人情离怨，三则有掣肘之患，四
则天夺其魄。本虑其剽勇，长于一战，疑其轻速，掩袭未备。今六师齐备，诸侯
同举。昔谢晦失理，不斗自溃；卢龙乖道，虽众何施。且袁粲、刘秉，贼之根本，
根本既灭，枝叶岂久？此是已笼之鸟耳。”事平，太祖召善明还都，谓之曰：
“卿策沈攸之，虽复张良、陈平，适如此耳。”仍迁散骑常侍，领长水校尉，黄
门郎，领后军将军、太尉右司马。
齐台建，为右卫将军，辞疾不拜。司空褚渊谓善明曰：“高尚之事，乃卿从
来素意。今朝廷方相委待，讵得便学松、乔邪？”善明曰：“我本无宦情，既逢
知己，所以戮力驱驰，愿在申志。今天地廓清，朝盈济济，鄙怀既申，不敢昧于
富贵矣。”太祖践阼，以善明勋诚，欲与善明禄，召谓之曰：“淮南近畿，国之
形势，自非亲贤，不使居之。卿为我卧治也！”代高宗为征虏将军、淮南宣城二
郡太守，遣使拜授，封新涂伯，邑五百户。
善明至郡，上表陈事曰：“周以三圣相资，再驾乃就；汉值海内无主，累败
方登；魏挟主行令，实逾二纪；晋废立持权，遂历四世。景祚攸集，如此之难者
也。陛下凝辉自天，照湛神极，睿周万品，道洽无垠。故能高啸闲轩，鲸鲵自翦，
垂拱云帟，九服载晏，靡一战之劳，无半辰之棘，苞池江海，笼苑嵩岱，神祇乐
推，普天归奉，二三年间，允膺宝命，胄临皇历，正位宸居。开辟以来，未有若
斯之盛者也。夫常胜者无忧，恒成者好怠。故虽休勿休，姬旦作《诰》；安不忘
危，尼父垂范。今皇运草创，万化始基，乘宋季叶，政多浇苛，亿北倒悬，仰齐
苏振。臣早蒙殊养，志输肝血，徒有其诚，曾阙埃露。夙宵惭战，如坠渊谷，不
识忌讳，谨陈愚管，瞽言刍议，伏待斧皞。”所陈事凡十一条：其一以为“天地
开创，人神庆仰，宜存问远方，宣广慈泽”；其二以为“京师浩大，远近所归，
宜遣医药，问其疾苦，年九十以上及六疾不能自存者，随宜量赐”；其三以为
“宋氏赦令，蒙原者寡。愚谓今下赦书，宜令事实相副”；其四以为“匈奴未灭，
刘昶犹存，秋风扬尘，容能送死，境上诸城，宜应严备，特简雄略，以待事机，
资实所须，皆宜豫办”；其五以为“宜除宋氏大明泰始以来诸苛政细制，以崇简
易”；其六以为“凡诸土木之费，且可权停”；其七以为“帝子王姬，宜崇俭约”；
其八以为“宜诏百官及府州郡县，各贡谠言，以弘唐虞之美”；其九以为“忠贞
孝悌，宜擢以殊阶，清俭苦节，应授以民政”；其十以为“革命惟始，天地大庆，
宜时择才辨，北使匈奴”；其十一以为“交州险敻要荒之表，宋末政苛，遂至怨
叛。今大化创始，宜怀以恩德，未应远劳将士，摇动边氓，且彼土所出，唯有珠
宝，实非圣朝所须之急。讨伐之事，谓宜且停”。
又撰《贤圣杂语》奏之，托以讽谏。上答曰：“省所献《杂语》，并列圣之
明规，众智之深轨。卿能宪章先范，纂镂情识，忠款既昭，渊诚肃著，当以周旋，
无忘听览也”。又谏起宣阳门；表陈宜明守宰赏罚；立学校，制齐礼；广开宾馆，
以接荒民。上又答曰：“具卿忠谠之怀。夫赏罚以惩守宰，饰馆以待遐荒，皆古
之善政，吾所宜勉。更撰新礼，或非易制；国学之美，已敕公卿；宣阳门今敕停。
寡德多阙，思复有闻”。
善明身长七尺九寸，质素不好声色，所居茅斋斧木而已，床榻几案，不加刬
削。少与崔祖思友善，祖思出为青、冀二州，善明遗书曰：“昔时之游，于今邈
矣。或携手春林，或负杖秋涧，逐清风于林杪，追素月于园垂，如何故人，徂落
殆尽。足下方拥旄北服，吾剖竹南甸，相去千里，间以江山，人生如寄，来会何
时！尝览书史，数千年来，略在眼中矣。历代参差，万理同异。夫龙虎风云之契，
乱极必夷之几，古今岂殊，此实一揆。日者沈攸之拥长蛇于外，粲、秉复为异识
所推，唯有京镇，创为圣基。遂乃擢吾为首佐，授吾以大郡，付吾关中，委吾留
任。既不办有抽剑两城之用，横槊搴旗之能，徒以挈瓶小智，名参佐命，常恐朝
露一下，深恩不酬。忧深责重，转不可据，还视生世，倍无次绪。藿羹布被，犹
笃鄙好；恶色憎声，暮龄尤甚。出蕃不与台辅别，入国不与公卿游，孤立天地之
间，无猜无托，唯知奉主以忠，事亲以孝，临民以洁，居家以俭。足下今鸣笳旧
乡，衣绣故国，宋季荼毒之悲已蒙苏泰，河朔倒悬之苦方须救拔。遣游辩之士，
为乡导之使，轻装启行，经营旧壤，令泗上归业，稷下还风，君欲谁让邪？聊送
诸心，敬申贫赠。”
建元二年卒，年四十九，遗命薄殡。赠钱三万，布五十匹。又诏曰：“善明
忠诚夙亮，干力兼宣，豫经夷险，勤绩昭著。不幸殒丧，痛悼于怀。赠左将军、
豫州刺史，谥烈伯。”子涤嗣。善明家无遗储，唯有书八千卷。太祖闻其清贫，
赐涤家葛塘屯谷五百斛。
善明从弟僧副，官至前将军，封丰阳男，三百户。永明四年，为巴西、梓潼
二郡太守，卒。
湖南工程师
设计过多种电子产品,在《现代通信》、《电子报》上发表过技术性文章,在国外学习二年。其研制的一种“骨髓汁生产工艺方法”,可从各种动物骨骼中,将骨髓提出,生产成适合人们所需的高营养食用产品。从动物骨骼中提出的高纯度骨髓汁可作营养补品、医疗保健品、营养调味品等,低纯度骨髓汁可做汤料,适合餐饮业、家庭做菜汤料,配加可口的佐料,可作餐饮业、工作餐,外出食用的高营养快餐汤。该生产工艺技术可进行深加工、生产出方便人们食用的各种骨髓高营养产品。采用该种“骨髓汁生产工艺方法”在生产中,选用肉类加工企业及畜产品加工后剩下来的鲜骨料,用来提取骨髓汁,在生产骨髓汁过程中,还可生产高营养食用油、生产骨粉、饲料、其料源广泛,成本低,经济效益好,市场非常广阔。已申报发明专利,获中国最新技术与科技产品金奖,国际食品饮料技术国际荣誉银奖,收入《中华优秀专利精选》,并载入《中华骄子》一书。